טיסות פנים בתאילנד – כל מה שצריך לדעת | בלוג איסתא
עמוד הבית / בעולם / טיסות פנים בתאילנד – כל מה שצריך לדעת
מאת דביר פז+
התעדכן: ספטמבר 2, 2013
גן העדן של אסיה
תאילנד הקסומה מהפנטת ביופיה ומושכת אליה מליוני תיירים בשנה. המדינה הססגונית מציעה אינסוף חוויות, טעמים ומראות, ודומה כי תמיד תישאר התחושה שלא מיצינו אותה מספיק. פסטיבלים, מקדשים, חופים אקזוטיים וצלולים, קופים וחיות משגעות, חוות פילים ושלל אטרקציות מרגשות, הופכים את תאילנד ליעד אטרקטיבי במיוחד. צעירים חובבי הליכות, כמו גם נופשים המחפשים מרגוע ושלווה, ימצאו כולם בתאילנד את החופשה המושלמת.
נגישות לכל מקום
תאילנד עצומה בשטחה, ומשתרעת על פני כ – 513,000 קמ"ר. האתרים המרהיבים שיש לה להציע רחוקים אמנם זה מזה, אך חבל להפסיד את הביקור בהם. הנופים הפראיים והמגוונים לצד האיים הקסומים והשקטים שווים כולם טעימה. טיסות פנימיות בתאילנד הן מוצר מבוקש מאוד במדינה, ובעזרתן תוכלו בקלות לבקר בשלל היעדים והמקומות.
הזמינו מקום מראש!
בשונה מאוד מאזורים אחרים בעולם ומחברות תעופה אחרות, חברות התעופה של תאילנד מייקרות את כרטיסי הטיסה ככל שעובר הזמן. אם בארץ הורגלנו ששווה להמתין לדקה ה – 90 ולצפות לדילים, הרי שבתאילנד יעלה כרטיס של הדקה ה – 90 קצת יותר כסף. הזמנת טיסות פנים חייבת להיעשות מראש ומתוך חשיבה מתוכננת. הדבר נכון בעיקר לגבי החברות הפועלות בשיטת “Low cost”, בהן הזמנת כרטיס מוקדם היא הכרחית, אך גם בחברות התעופה הרגילות. לעיתים מתפרסמים מבצעים מיוחדים אשר עשויים לחסוך לכם סכום משמעותי. לכן, אם אתם עומדים זמן רב לפני הטיסה ומתוכננים לגבי כל הפרטים והתאריכים, ייתכן וכדאי בכל זאת להמתין מספר ימים ולראות שמא תתקלו במבצע משתלם.
לאו דווקא ישירות מול החברה
טיסות פנים זולות בתאילנד אפשר להזמין במספר דרכים. המחירים שיציעו לכם החברות עצמן הם לאו דווקא המשתלמים ביותר, וכדאי להיעזר בשירותי סוכנויות הנסיעות. השימוש בסוכני הנסיעות יביא בדרך כלל למציאת מחיר הגון וגם ימנע מכם טרחה וכאבי ראש מיותרים. לידיעתכם, הזמנת טיסות פנים בתאילנד מציעה חברת איסתא, אותן ניתן להזמין בקלות באתר האינטרנט או באמצעות סוכן נסיעות. הפקדת הנושא בידי חברת הנסיעות ישחרר אתכם מדאגה זו בידיעה שהעניין נמצא בידיים טובות.
אלו חברות תעופה קיימות?
חברות תעופה בתאילנד המציעות טיסות פנים הן:
שתי הראשונות נחשבות לאיכותיות ביותר, אך המחיר הוא בהתאם. חברת "תאי אייר" זוכה למקום גבוה ביותר בדירוג חברות התעופה בעולם. השירות, איכות הטיסה, המזון והציוד הם מעולים והינם ברמה מאוד גבוהה. המטוסים נעימים ומפנקים, וזמני ההמראה מדויקים ויעילים. חברת "תאי אייר" מספקת מענה לכל היעדים בתאילנד.
"בנגקוק אייר" נחשבת לאיכות של ממש בקרב חברות התעופה, וגם אצלה המחיר של טיסות בתוך בתאילנד הוא גבוה יחסית, זאת כתוצאה מהרמה הגבוהה והייחודיות. חברת "בנגקוק אייר" מציעה שלל חוויות מפנקות, כבר משלב ההגעה למטוסים, דרך ההמראה, הטיסה וההגעה אל היעד. נסיעה עם "בנגקוק אייר" מבטיחה חוויה מיוחדת במינה, ומומלצת למי שמחפש נסיעה באווירה נעימה וייחודית.
"אייר אסיה" – להתפשר אך לחסוך הרבה
נסיעה עם חברת "אייר אסיה" מבטיחה אמנם חסכון של כסף, אך כרוכה בסיכונים ובפשרות. "אייר אסיה" פועלת כגוף עצמאי ותצטרכו להזמין אצלה טיסה ישירות באינטרנט. ככל שתזמינו מוקדם יותר, כך תמצאו כרטיס זול יותר. היא מבוססת על שיטת Low cost, ולפיכך ההיצע הכלול בנסיעה הוא מינימאלי ביותר. הזמנה של מים ושל מזון כרוכה בתשלום מיוחד, וכך גם הוספה של משקל במטען. בנוסף, "אייר אסיה" לא מתאפיינת בעמידה מדויקת בזמנים, ולעיתים אנשי הצוות של החברה יהיו קפדניים במיוחד, כך שאם איחרתם את הצ'ק-אין בדקה, ייתכן ואיש לא יתייחס אליכם. עם זאת, יש לציין שוב כי מחיריה נוחים ושווים לכל כיס, לפיכך יש לשקול היטב את השימוש בה.
טיסות פנים בתאילנד מחירים
בנגקוק, בירת תאילנד, היא המרכז התוסס של חברות התעופה במדינה. ממנה ואליה יוצאות טיסות בתדירות גבוהה. שדה התעופה שלה (Suvarnabhumi Airport) הוא מפותח ומתקדם וממוקם במרחק של שלושים דקות נסיעה מהעיר, אך קחו לתשומת ליבכם שבשעות העומס של היום, ייתכנו פקקים רבים באזורים אלו והנסיעה עלולה לקחת למעלה משעה. באזור פעיל גם שדה התעופה הישן, ויש לשים לב לאיזה שדה מגיעה הטיסה. טיסות פנים תאילנד כוללות את היעדים הבאים: צ'אנג ראי וצ'אנג מאי בצפון, פאטאיה במרכז, קראבי בדרום, והאיים הפופולאריים קוסמוי ופוקט, הנמצאים גם הם בדרום. טיסות מתקיימות בעיקר מבנגקוק לשלל היעדים, אך ניתן למצוא בקלות גם טיסות מצפון המדינה לדרומה ולהיפך.
המחירים משתנים מאוד בין חברות התעופה, כאשר טיסה מבנגקוק לקוסמוי, לדוגמה, עשויה לעלות באזור ה – 250 דולר (תלוי בעונה) בזמן שטיסה מבנגקוק לאי האחר, פוקט, תעלה עם חברת "אייר אסיה" בסביבות ה – 75 דולר.
תדירות וזמנים
טיסות פנים בתאילנד הן מצרך מבוקש, ועל כן מפעילות החברות השונות מספר לא קטן של טיסות. חלק מהקווים יוצאים בבוקר ובערב, אחרות יוצאות בתדירות גבוהה יותר במשך כל היום. היעדים העמוסים זוכים למספר רב יותר של טיסות. אורך הטיסה הוא נוח ונע בין שעה לשעתיים, תלוי ביעדים השונים.
לחיפוש טיסות זולות לתאילנד לחצו כאן
דביר פז
מנהל מכירות בחברת: איסתא
דביר פז : מנהל מכירות באיסתא. דביר עובד בחברה למעלה מ-6 שנים במחלקת המכירות, מתמחה ונסע לחופשות במספר רב של מדינות בעולם. מאוד אוהב לטייל עם המשפחה ומשתדל לראות ולחוות כל שנה יעדים חדשים מעניינים ומאתגרים. איפה טיילתי: ארצות הברית (מערב, מזרח, צפון, דרום), אירופה (גרמניה, הולנד, אנגליה, ספרד, צרפת), אסיה והמזרח (סין, לאוס, תאילנד). המקום האהוב והמועדף עלי: תאילנד
כתבות אחרונות של דביר פז (לחץ לכל הכתבות)
בתי מלון כשרים בחו"ל – כבר לא חייבים לקחת שימורים - ספטמבר 7, 2015
קוסמוי – הכי נוח למשפחות בתאילנד - יולי 29, 2015
צפון תאילנד – טיולים לכל המשפחה - דצמבר 30, 2014
אסיהבנגקוקחופשה בתאילנדטיסות לתאילנדטיסות פנים בתאילנדפוקטצ'אנג מאיצ'אנג ראיקוסמויתאילנד
פיליפינים – היעד שכל ישראלי חייב להכיר
דילים לחנוכה 2015
קוסמוי – הכי נוח למשפחות בתאילנד
דצמבר 26, 2017 ב 3:20 pm
הבת שלי טסה לתאילנד.
היא מזמינה כבר מישראל טיסות פנים בתוך תאילנד.
ההזמנה מבוצעת מכרטיס האשראי שלי.
האם בשדה התעופה בתאילנד היא תתקל בבעיה באם לא תציג את כרטיס האשראי שלי פיזית שממנו שולם הכרטיס?
דצמבר 27, 2017 ב 12:56 pm
נא צרי קשר עם מוקד שירות הלקוחות של איסתא – 777@issta.co.il
או במספר 03-7777070
נובמבר 7, 2016 ב 10:25 am
אנחנו נוסעים לתאילנד בסוף יולי הקרוב ל-17 יום. התכנון בגדול הוא בנגקוק 3 ימים צפון תאילד 4 ימים משם קוסמוי 7 ימים . נוסעים עם 3 בנים בני 14,9,6 . איזה מקום נוסף כדאי לשלב לדעתך ?
נובמבר 9, 2016 ב 7:05 am
בגלל שנסיעה עם ילדים זו נסיעה לא פשוטה תמיד אני ממליץ להתמקד במספר מקומות ולשהות בהם יותר זמן.
אפשרי להוסיף לילה בקאנצ'נבורי או עוד 2 לילות בבנגקוק כי יש מלא אטרקציות לילדים שם (ספארי שאפשר לבלות בו יום שלם, פארק מים ולונה פארקים או יום נסיעה לקאנצ'נבורי…) בקיצור, לא חסר פעילויות.
במידה ובכל זאת אתם רוצים יש מספר אפשריות:
*מעבר לצד השני לקופיפי (מעבר קצת לא פשוט אך בהחלט האי המתוייר והיפה ביותר).
* אי שנקרא קו צ'אנג (אי המלך) נמצא 5 שעות מבנגקוק (כולל 2 צדדים: אחד שקט והשני רועש קצת יותר).
נסיעה טובה ובהצלחה!
יוני 26, 2016 ב 7:44 pm
אני יוצאת עם חברה באןגוסט ל3 שבועות. בכיוון שלנו יותר טבע, אטרקציות, טרק כמה ימים .האם עדיף להשאר בצפון תאילנד? אנחנו מעדיפות מקומות פחות המוניים
יוני 30, 2016 ב 8:08 am
הצפון בהחלט פחות המוני ולכן עדיף להישאר שם.
יש אופציה גם לעבור לשכנות של תאילנד לאוס וקמבודיה (אני פחות מכיר) אבל שווה לשקול את האופציה הזאת כהמשך לצפון תאילנד…
ספטמבר 30, 2015 ב 5:16 pm
היי, אנחנו מתכננים לטוס ל3 שבועות לתאילנד, החל מ17.12..
השאלה אם מספיק בפרק זמן הזה (ברוטו 3 שבועות) להספיק להינות גם מהצפון גם בבנקוק ובאיים – בעיקר איזור קראבי.
נראה לי הכי הגיוני להתחיל בצאנג מאי, לאחר מכאן איים ולסיים בבנגקוק.. השאלה הנוספת היא מה יעלה לנו פחות, לעשות את המסלול שציינתי או משהו אחר.
נשמח להצעות והכוונה..
אוקטובר 6, 2015 ב 7:56 am
שלום דנה ולפני הכל שנה טובה!
לגבי הטיסה, 3 שבועות זה אחלה זמן לטיול וכמעט אפשרי לעשות הכל או לפחות את הרוב…
לגבי מחיר, בשורה התחתונה אם מדובר בטיסות פנים זה יוצא אותו דבר. כמובן שמומלץ לסגור את הטיסות כמה שיותר מהר כיוון שהיום בשונה מהעבר הרחוק הכל מחובר אינטרנטית ולכן הטיסות פנים נרכשות מוקדם.
בהתייחסות למסלול, זה בהחלט המסלול המועדף שלי, להתחיל בצ'אנג מאי,
להמשיך לקראבי… אפשר לקחת מעבורת לקופיפי ולחזור או דרך פוקט או דרך קראבי שוב בטיסה לבנגקוק.
כמובן שזה אומר שאת מוותרת על הצד השני של קוסמוי וקופנגן… וזה לשיקולך.
יולי 20, 2015 ב 8:04 pm
שלום רב, אנחנו מתכננים טיול לתאילנד בחודש דצמבר עם 2 בנותנו (4,8)
חשבנו להתחיל בטיול ג'יפים באנג מאי ואז לרדת לפוקט שבוע ולאחר בנקוק. סהכ 17 יום (בניקוי טיסות)
אשמח לקבלת פרטי טיסות פנים והאם המסלול נראה מתאים? פוקט?
יולי 21, 2015 ב 7:22 am
לפני הכל תיהנו זה הכי חשוב!
לגבי המסלול, בהחלט רצוי להתחיל בצפון ולהמשיך משם לאיים בדרום.
באופן אישי אני יותר מעדיף את הצד של קו סמוי וקופנגן, אבל בצד של פוקט יש את קופיפי שאי אפשר להתעלם ממנו…
לגבי פרטי טיסות פנים שלחתי לך מייל פרטי ונתקדם משם.
מרץ 10, 2015 ב 9:43 am
טיילתי בלמעלה מארבעים מדינות, באמתחתי עשרות תמונות באיכות מעולה וכתיבה מיוחדת ויוצאת דופן.
אשמח אם תשלח לי מייל, אליו אוכל להעביר דוגמאות, תמונות, כדי שתוכל להתרשם.
חביבה רוטשילד.
סיון שמסיאן
ינואר 6, 2015 ב 10:25 am
אני ובעלי מתוכננים להגיע לתאילנד בסוף מרץ ל3 שבועות לתאילנד לירח דבש .
ההתלבטות שלי האם להזמין טיסת פנים מעכשיו או לחכות יותר קרוב לטיסה
התכנון הוא לא לעשות את הצפון אלא ישירות לדרום לאיים
בנוסף שאלה נוספת , האם פאטאיה הוא מקום שמתאים לירח דבש או לוותר?
ינואר 7, 2015 ב 10:42 am
שלום סיוון ותודה על הפנייה לבלוג.
לפני הכל מזל טוב ותהנו.
לגבי טיסות פנים זה מאוד תלוי. במידה ואתם יודעים כמה זמן אתם רוצים להיות בכל מקום …ואז יש פחות גמישות אז בהחלט עדיף ושווה לסגור מראש כי אחרת המחיר רק יעלה.ב עבר היה שווה לסגור שם בגלל שרוב הסוכנויות לא היו מחוברות למערכות המחשב של הטיסות המקומיות, היום כבר לא כך והכל מבוצע בקלות ומרחוק ולכן אנשים סוגרים מראש ואפילו הרבה מראש.
אני אתן לך אותי לדוגמא, גם אני טס בסוף מרץ וכבר כל הטיסות פנים שלי סגורות מראש.
מה שטוב בחברת בנגקוק אייר ניתן לשנות כל עוד מדובר באותו מחלקה ללא עלות (כמובן סוכן מקצועי יוכל לבדוק זאת לפני רק חשוב לציין זאת לפני הסגירה)
במידה ותרצו עזרה בטיסות הפנים על ידי אחד מסוכני,אשמח גם להפנות את המייל או הטלפון שלך לאחד ממומחי המזרח שלנו.
לגבי פאטייאה מנסיון אישי שלי בעבר הרחוק המקום היה פחות לזוגות, אך בשנים האחרנות חלה מהפיכה שם והיא התחילה להיות יותר ויותר אטרקטיבית.
בנוסף אוכל להמליץ על אי לא רחוק מפאטיה שנקרא קו צאנג …אי מדהים (הגדול ביותר בתאילנד. (פוקט נחשב לגדול אבל הוא חצי אי בהגדרתו)
שי פדלון
נובמבר 30, 2014 ב 4:49 pm
אנחנו משפחה עם ילדים מתוכננים להגיע לתאילנד בסוף יולי.
כבר רכשנו את כרטיסי הטיסה הבינלאומיים (טיסות סדירות ישירות של אל על).
אנחנו אמורים לנחות בבנגקוק ולהמשיך מיד לצ'אנג מאי.
האם יהיה נכון להזמין את טיסת הפנים מבנגקוק לצ'אנג מאי כבר עכשיו ?
האם קיים סיכון שיהיה שינוי במועד ההגעה מצד אל על לבנגקוק שיאלץ אותנו לשנות גם את מועד הטיסה הפנימית לצ'אנג מאי?
דצמבר 2, 2014 ב 10:33 am
לפני הכל שתהיה לכם חופשה מהנה!
לגבי טיסות פנים בלב שלם אני רושם זאת תסגרו כבר עכשיו, מהסיבה בעבר שלא היה את האינטרנט כל הדברים בוצעו ידנית ולכן אפילו היה אפשרי להגיע לשדה התעופה לרכוש כרטיס בזול ולטוס. היום כבר הדברים נסגרים מראש והרבה בכדי להבטיח מחיר טוב. חשוב רק שהסוכן שיסגור לכם יבדוק במערכת מה המינימום זמן קישור בין הטיסות כדי לבצע את התיאום בין הטיסה הארוכה לטיסה הפנימית.
אפריל 28, 2014 ב 12:45 pm
אנו משפחה עם 2 ילדים קטנים מתוכננים להגיע לתאילנד ב24/9 ל3.5 שבועות שהתכנון להתחיל מצאנגמאי ומשם לרדת לחופים.
לא הצלחתי להבין לאיזה חוף כדאי להגיע בתחילת אוקטובר, שכן חלק ממליצים על פוקט וחלק על קוסמוי ( להבנתי צד אחד מערב צד אחז מזרח)
חשבתי שבוע בפוקט ועוד 4 לילות קוסמוי 2 לילות קנצנבורי ונשאר לי 6 לילות בבנגקוק..
מה דעתך האם התכנון טוב לפי מזב האוויר באותם אזורים?
האם כדאי לשלב גם את פוקט וגם את קוסמוי או שכדאי להישאר בצד אחד (ללון בקראבי לדוגמא)
מאי 4, 2014 ב 6:47 am
נתחיל בזה ש- 3.5 שבועות זה מספיק זמן כדי לראות את הכל.
לא ציינת בני כמה הילדים, כי יש לזה משמעות מבחינת האטרקציות שמתאימות להם (גילאים שניתן לצאת איתם מהמלון לכל דבר וגילאים שכדאי להישאר בקרבת המלון).
לגבי הצפון אין צורך ביותר מ- 4-5 לילות וזה כולל את הטיול ג'יפים שלפי דעתי עם ילדים קטנים יהיה קשה מאוד כי רוב היום נמצאים בתוך הג'יפ.
אז אולי על הצפון שווה לחשוב פעמיים לפני שנוסעים לשם. תבדקו מה הסיבות להגעתכם לצפון מלכתחילה וזאת מהסיבה שהנופים והאטרקציות המרכזיות דומות לאלו שבקנצנבורי, שבמרחק נסיעה מבנגקוק (פיל זה אותו פיל ותוכלו לפגוש אותם גם באיים, כנ"ל לגבי המפלים).
לגבי האיים אני פחות ממליץ על פוקט מהסיבה שהיא צפופה והמונית למרות שגם שם ניתן למצוא (אך לא בעיר פטאונג) ריזורטים נחמדים.
אני כן ממליץ להגיע לקופיפי כי אחרי הכל זו תאילנד האמיתית ונחמד להעביר שם 3-4 לילות. צריך לקחת בחשבון שפוקט או קראבי אלו המקומות היחידים שניתן להגיע מהם לקופיפי.
קו סמוי חובה חובה חובה! להגיע ולהיות אפילו שבוע ויותר זה תלוי באופי שלכם ניתן לחלק את הזמן בין שהייה בחוץ צוואנג (מודרני וכיף) לבין איזה ריזורט מבודד בפנים, כך שתוכלו ליהנות מכל העולמות- גם מיקום מרכזי וגם מיקום מבודד.
בנגקוק וסביבתה, מעבר לקניות יש גם שלל פעילויות לילדים ולכן אפשר להיות שם 4-5 ימים בכיף.
ובמידה ותרצו להזמין כל דבר אשמח להפנות אתכם לאחד מהמומחים שלנו למזרח הרחוק.
תודה וכמובן חופשה מהנה.
אוקטובר 22, 2013 ב 6:57 am
אנחנו מטסים חופשה בתאילנד לשלושה שבועות ביולי 2014.
הינו כבר בצפון ובקנצ׳נבורי ומלבטים האם בכדי לחסוך עלויות לוותר על הצפון ולהיות רק בבנקוק והאיים.
האם עדיין ניתן להנות ולטייל ללא הצפון?
אילו איים מתאימים בתקופת הקיץ למשפחה?
האם כדאי להזמין כבר עכשיו טיסות?
אשמח לקבל המלצותיך, גם למייל.
אוקטובר 23, 2013 ב 7:35 am
שלום וחופשה מהנה לפני הכל.
בהחלט, במידה והייתם בצפון ניתן לחסוך את ההגעה שוב במידה וזה פחות סוג החופשה שאתם מעוניינים.
במידה ועדיין תרצו לגעת באווירה כמו בצפון בהחלט מומלץ קנצנבורי, בעיקר איזור המפלים וזה במרחק נסיעה מבנגקוק ולא טיסה.
לגבי איים עם ילדים – הטובים ביותר הם קו סמוי ופוקט – אני באופן אישי מעדיף את קו סמוי מהסיבה כי הוא אי שקל מאוד להתנייד בו, יש המון אטרקציות קרובות לילדים ואווירה נהדרת של אי טרופי.
בפוקט לעומת זאת יש יותר אווירה של עיר באזורים המרכזיים לכן אני חושב שהבחירה עם ילדים בקו סמוי תהיה מוצלחת הרבה יותר.
לגבי קיץ בתאילנד קחו בחשבון שזו תקופת הגשמים שם. יתכן ויהיה מספר רב של ימי גשם ויתכן שגם לא יהיה בכלל… אי אפשר לדעת.
מה שכן בכל מצב יהיה חם כי גם שיורד שם גשם די חם.
לגבי טיסות בהחלט עדיף להזמין מראש מהסיבה שככל שהמועד יתקרב מחיר הטיסה יעלה ויעלה. אין לתאילנד טיסות שכר ולכן המחיר בטיסות סדירות עולה בהדרגה ככל שמתקרבים לתאריך היעד.
מקווה שעזרתי, במידה ותרצו סוכן מומחה שיטפל לכם בנסיעה אשמח להמליץ על מישהו קרוב לאיזור מגורכם.
בכל שאלה בשמחה!